L 317/10 Jurnalul Oficial al Uniunii Europene 30.11.2011 DECIZIA CONSILIULUI din 27 octombrie 2011 privind încheierea Acordului sub forma unui schimb de scrisori între Uniunea Europeană și Republica Argentina în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului de aderare a acestora la Uniunea Europeană (2011/769/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a) punctul (v), având în vedere propunerea Comisiei Europene, având în vedere aprobarea Parlamentului European, întrucât: (1) La 29 ianuarie 2007, Consiliul a autorizat Comisia să deschidă negocieri cu anumite state membre ale Organizaţiei Mondiale a Comerţului în temeiul articolului XXIV alineatul (6) din Acordul General pentru Tarife și Comerţ (GATT) 1994, în cadrul procesului de aderare la Uniunea Europeană a Republicii Bulgaria şi a României. (2) Negocierile au fost desfăşurate de Comisie în cadrul direc- tivelor de negociere adoptate de Consiliu. (3) Respectivele negocieri s-au încheiat și, la 22 septembrie 2010, a fost parafat Acordul sub forma unui schimb de scrisori între Uniunea Europeană şi Republica Argentina în temeiul articolului XXIV alineatul (6) şi a articolului XXVIII din Acordul General pentru Tarife și Comerţ (GATT) 1994 referitor la modificarea concesiilor din listele de angajamente ale Republicii Bulgaria şi ale României în cadrul procesului de aderare a acestora la Uniunea Europeană („acordul”). (4) Acordul a fost semnat, în numele Uniunii, la 20 aprilie 2011, sub rezerva încheierii sale la o dată ulterioară, în conformitate cu Decizia 2011/256/UE a Consiliului ('). () JO L 110, 29.4.2011, p. 13. (5)  Acordul ar trebui aprobat, ADOPTĂ PREZENTA DECIZIE: Articolul 1 Prin prezenta decizie se aprobă, în numele Uniunii, Acordul sub forma unui schimb de scrisori între Uniunea Europeană și Republica Argentina în temeiul articolului XXIV alineatul (6) şi a articolului XXVIII din Acordul General pentru Tarife și Comerţ (GATT) 1994 referitor la modificarea concesiilor din listele de angajamente ale Republicii Bulgaria şi ale României în cadrul procesului de aderare a acestora la Uniunea Europeană („acordul”). Textul acordului se ataşează la prezenta decizie. Articolul 2 Prin prezenta decizie, preşedintele Consiliului este autorizat să desemneze persoana sau persoanele împuternicite să efectueze, în numele Uniunii, notificarea prevăzută în acord (?). Articolul 3 Prezenta decizie intră în vigoare la data adoptării. Adoptată la Luxemburg, 27 octombrie 2011. Pentru Consiliu Președintele J. MILLER (?) Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.